Številka: 8012-27/2024-155

Datum: 26. 6. 2024

Na podlagi 10. člena Uredbe o sodelovanju civilnih strokovnjakov in zmogljivosti v mednarodnih operacijah na obrambnem področju (Uradni list RS, št. 75/06 in 51/16) ter za izvajanje Sklepa Vlade Republike Slovenije o letni napotitvi civilnih funkcionalnih strokovnjakov v mednarodne operacije in misije na obrambnem področju (Vlada RS, št. 87100-3/2023/3 z dne 18. 7. 2013), Ministrstvo za obrambo, Vojkova cesta 55, 1000 Ljubljana, objavlja

**RAZPIS**

**za udeležbo civilnih funkcionalnih strokovnjakov v misiji Joint Enterprise – v Natovem poveljstvu v Sarajevu, na mestu svetovalca za področje upravljanja objektov v Natovi svetovalni skupini za infrastrukturo –**

**»NATO ADVISOR FACILITIES MANAGEMENT NHQ SARAJEVO«**

Mesto svetovalca za področje upravljanja objektov v misiji Joint Enterprise – v Natovem poveljstvu v Sarajevu, v Natovi svetovalni skupini za infrastrukturo (v nadaljnjem besedilu: svetovalec za upravljanje objektov), se razpisuje za dve zaporedni rotaciji, predvidoma v obdobju trajanja enega leta z možnostjo podaljšanja – s predvidenim začetkom prve rotacije v letu 2024 in predvidenim začetkom druge rotacije v letu 2025.

V izbirnem postopku bo izbran po en kandidat za svetovalca za upravljanje objektov za napotitev v misijo Joint Enterprise – v Natovo poveljstvo v Sarajevu, v posamezni rotaciji. Obdobje napotitve se natančneje določi s pogodbo o zaposlitvi, ki jo izbrani kandidat sklene z Ministrstvom za obrambo pred napotitvijo v misijo.

Naloge svetovalca za upravljanje objektov se opravljajo v nazivu OF-3 oziroma OF-4, primerljivim z uradniškim nazivom višji svetovalec II oziroma višji svetovalec I.

Delovno področje svetovalca za upravljanje objektov bo obsegalo:

* sodelovanje z ostalimi svetovalci v Natovi svetovalni skupini za infrastrukturo pri pripravi in izvajanju dolgoročnih načrtov za infrastrukturne projekte, z namenom izgradnje obrambnih zmogljivosti Oboroženih sil Bosne in Hercegovine,
* pridobivanje informacij o obrambni infrastrukturi, ki jo uporabljajo Oborožene sile Bosne in Hercegovine,
* sodelovanje s svetovalcem za infrastrukturo ter ostalimi svetovalci pri pripravi predlogov za vodjo Natove svetovalne skupine za infrastrukturo, v zvezi s predlaganim načrtom upravljanja objektov Oboroženih sil Bosne in Hercegovine ter zmanjšanjem obrambne infrastrukture,
* spremljanje razvoja obrambnega pregleda in povezanega načrta za posodobitev na področju infrastrukture v Bosni in Hercegovini,
* spremljanje obstoječe politike Bosne in Hercegovine na področju upravljanja infrastrukture,
* izvajanje drugih nalog skladno z odločitvami in navodili nadrejenega.

Na razpisu lahko kandidirajo civilni funkcionalni strokovnjaki, ki izpolnjujejo naslednje pogoje za opravljanje dela svetovalca za upravljanje objektov:

* uspešno končano usposabljanje kandidatov za civilne funkcionalne strokovnjake iz 7. člena Uredbe o sodelovanju civilnih strokovnjakov in zmogljivosti v mednarodnih operacijah na obrambnem področju, po programu, ki ga določi minister, pristojen za obrambo,
* izpolnjevanje pogojev za uradniško delovno mesto v nazivu višji svetovalec II oziroma višji svetovalec I (končano najmanj visokošolsko strokovno izobraževanje (prejšnje)/najmanj visokošolsko strokovno izobraževanje (prva bolonjska stopnja)/najmanj visokošolsko univerzitetno izobraževanje (prva bolonjska stopnja) in 5 let delovnih izkušenj),
* večletne delovne izkušnje na področju razvoja dolgoročnega načrtovanja upravljanja objektov in racionalizacije obstoječe obrambne infrastrukture,
* izkušnje pri projektnem vodenju na področju gradenj in obnovi obrambne infrastrukture,
* znanje angleškega jezika za samostojno pisno in ustno komuniciranje v mednarodnem delovnem okolju,
* poznavanje dela v računalniškem okolju MS Office,
* veljavno nacionalno dovoljenje za dostop do tajnih podatkov do stopnje tajnosti »TAJNO«,
* veljavno dovoljenje za dostop do tajnih podatkov Nata s stopnjo tajnosti »NATO SECRET« (kandidati, ki nimajo dovoljenja za dostop do tajnih podatkov Nata s stopnjo tajnosti »NATO SECRET«, lahko dovoljenje, v primeru izbire na razpisu, pridobijo tudi naknadno),
* niso bili pravnomočno obsojeni zaradi naklepnega kaznivega dejanja, ki se preganja po uradni dolžnosti, in niso bili obsojeni na nepogojno kazen zapora v trajanju več kot šest mesecev,
* zoper njih ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* niso v disciplinskem postopku.

**Kandidati pošljejo prijavo na razpis v pisni obliki, v zaprti ovojnici z oznako: »EVIDENTIRANJE ZA NAPOTITEV V NATOVO POVELJSTVO V SARAJEVU – SVETOVALEC ZA PODROČJE UPRAVLJANJA OBJEKTOV, pod zaporedno št. 8012-22/2024«, najkasneje do 15. julija 2024 na naslov: Ministrstvo za obrambo, Direktorat za obrambne zadeve, Sektor za sodobne varnostne izzive, Vojkova cesta 55, 1000 Ljubljana.**

Prijava se lahko tudi osebno vroči glavni pisarni Ministrstva za obrambo na naslovu Vojkova cesta 55, 1000 Ljubljana.

Za pisno prijavo se šteje tudi prijava v elektronski obliki, poslana na elektronski naslov: glavna.pisarna@mors.si, pri čemer veljavnost prijave ni pogojena z elektronskim podpisom.

Prijava na razpis mora vsebovati:

* življenjepis v slovenskem in angleškem jeziku, izpolnjen v obliki »Europass Curriculum Vitae (CV)«, iz katerega je razvidno izpolnjevanje pogojev glede zahtevane izobrazbe (stopnja in smer ter leto in ustanova, na kateri je izobrazba pridobljena) ter delovnih izkušenj (področje dela, opis delovnih nalog, obdobje opravljanja nalog),
* dokazilo o doseženi strokovni izobrazbi,
* dokazilo o izpolnjevanju pogojev za uradniško delovno mesto v nazivu višji svetovalec II oziroma višji svetovalec I,
* uradno potrdilo, da kandidat ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot 6 mesecev,
* uradno potrdilo, da zoper kandidata ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* izjavo kandidata ali uradno potrdilo, da kandidat ni v disciplinskem postopku,
* druga dokazila, s katerimi kandidat izkazuje, da izpolnjuje pogoje za opravljanje dela svetovalca za upravljanje objektov,
* navedbo, za katero od predvidenih rotacij (ali alternativno za obe rotaciji) kandidat kandidira na razpisu.

Potrdila iz četrte do šeste alineje prejšnjega odstavka ne smejo biti starejša od 60 dni.

Kandidati lahko prijavi priložijo tudi druga dokazila, s katerimi izkazujejo svoje znanje, izkušnje in druge kompetence za opravljanje dela svetovalca za upravljanje objektov.

V izbirni postopek se uvrstijo kandidati, ki so pravočasno oddali popolno prijavo na razpis. V prvem krogu izbirnega postopka bo imenovana komisija za izbiro civilnih funkcionalnih strokovnjakov za udeležbo v mednarodni operaciji (v nadaljnjem besedilu: komisija) preverjala izpolnjevanje razpisnih pogojev za opravljanje dela svetovalca za upravljanje objektov. V drugi krog izbirnega postopka se uvrstijo kandidati, ki izpolnjujejo navedene razpisne pogoje in za katere bo Ministrstvo za obrambo pridobilo soglasje delodajalca za udeležbo v misiji Joint Enterprise – v Natovem poveljstvu v Sarajevu, na mestu svetovalca za upravljanje objektov, v načrtovanem obdobju napotitve. V drugem krogu izbirnega postopka bo komisija ocenjevala kompetence kandidatov za opravljanje dela svetovalca za upravljanje objektov na podlagi osebnega razgovora.

Na podlagi mnenja komisije bo izdan sklep o izbiri civilnih funkcionalnih strokovnjakov za udeležbo v misiji Joint Enterprise – v Natovem poveljstvu v Sarajevu, na mestu svetovalca za upravljanje objektov. O zaključku izbirnega postopka bodo obveščeni tako izbrani kot neizbrani kandidati.

Z vsakim od izbranih kandidatov za posamezno rotacijo bo pred napotitvijo v misijo sklenjena pogodba o zaposlitvi z Ministrstvom za obrambo, za čas napotitve.

Kontaktna oseba za dodatne informacije v zvezi z razpisom je Urša Kodrič, Direktorat za obrambne zadeve, Sektor za sodobne varnostne izzive, tel. št.: 01/230 5859.

|  |  |  |
| --- | --- | --- |
|  |  | Boštjan Pavlin, mag.  sekretar  generalni direktor |

Razpis se objavi na INFO točki Ministrstva za obrambo in na spletni strani gov.si.